Mindre end to døgn tog det Nordjyllands Politi at opklare weekendens bestialske drab på den 48 årige Henrik Bjerremand Kristensen. Efterforskningsleder Frank Olesen mener i hvert fald, at politiet nu har anholdt begge gerningsmænd. En kun 15-årig dreng fra Aalborg og en 23-årig mand fra Nørresundby bliver mandag klokken 14.00 fremstillet i grundlovsforhør ved Retten I Aalborg sigtet for drabet. Begge vil blive krævet varetægtsfængslet.

Referat:
De to unge anholdte fremstilles i grundlovsforhør i dag klokken 14.00.